钦定古今图书集成/明伦汇编/宫闱典/第096卷 > 怀庆公主 下嫁王宁
## 钦定古今图书集成/明伦汇编/宫闱典/第096卷 > 怀庆公主 下嫁王宁

按《明外史公主列传》：“怀庆公主，成穆孙贵妃所生，下
嫁王宁。宁，寿州人。既尚主，掌后军都督府事。建文中，
尝泄禁中事于燕，籍其家，系锦衣卫狱。成祖即位，称
宁孝于太祖，忠于国家，止直不阿，横遭诬构，封永春
侯，予世券。久之，坐事下狱，见原，卒。子贞亮，官羽林前
卫佥事，先宁夭。宣德中，贞亮子彝数乞嗣卫佥事，不”
许。十年援诏书言公主嫡孙当嗣侯，乃命以卫佥事
带俸奉主祀。宁能诗，颇好佛。一日侍成祖，语及太祖
时事，帝为怆然。因劝帝饭僧，诵佛经，资太祖福利。帝
不怿，恩礼由是渐衰。宁又有子贞庆，工诗，与刘溥等
称“十才子。”